CELEX: 31988R3859
Language: el
Date: 1988-12-12 00:00:00
Title: Κανονισμός (ΕΟΚ) αριθ. 3859/88 της Επιτροπής της 12ης Δεκεμβρίου 1988 που καθορίζει την οριστική συμπληρωματική εισφορά καθώς και το ποσό αποδόσεως στον τομέα των σιτηρών για την περίοδο 1988/89

Avis juridique important

|

31988R3859

Κανονισμός (ΕΟΚ) αριθ. 3859/88 της Επιτροπής της 12ης Δεκεμβρίου 1988 που καθορίζει την οριστική συμπληρωματική εισφορά καθώς και το ποσό αποδόσεως στον τομέα των σιτηρών για την περίοδο 1988/89  

Επίσημη Εφημερίδα αριθ. L 343 της 13/12/1988 σ. 0023 - 0024

***** ΚΑΝΟΝΙΣΜΟΣ (ΕΟΚ) αριθ. 3859/88 ΤΗΣ ΕΠΙΤΡΟΠΗΣ  της 12ης Δεκεμβρίου 1988  που καθορίζει την οριστική συμπληρωματική εισφορά καθώς και το ποσό αποδόσεως στον τομέα των σιτηρών για την περίοδο 1988/89  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως της αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 2221/88 (2), και ιδίως το άρθρο 4 παράγραφος 5 και το άρθρο 4β παράγραφος 5,  τον κανονισμό (ΕΟΚ) αριθ. 2227/88 του Συμβουλίου της 19ης Ιουλίου 1988 περί των γενικών κανόνων του ιδιαιτέρου καθεστώτος που εφαρμόζεται στους μικρούς παραγωγούς στα πλαίσια του καθεστώτος συνυπευθυνότητας στον τομέα των σιτηρών για την περίοδο 1988/89 (3), και ιδίως το άρθρο 5,  Εκτιμώντας:  ότι διαπιστώθηκε από την Επιτροπή ότι η παραγωγή σιτηρών 1988/89 υπερβαίνει κατά 1,6 % τη μέγιστη εγγυημένη ποσότητα· ότι, όπως προκύπτει από τη διαπίστωση αυτή, η οριστική συμπληρωματική εισφορά συνυπευθυνότητας πρέπει να καθορισθεί στο 1,6 % της τιμής παρεμβάσεως που ισχύει για το μαλακό σίτο·  ότι η διαφορά μεταξύ της προσωρινής συμπληρωματικής εισφοράς συνυπευθυνότητας και της οριστικής συμπληρωματικής εισφοράς συνυπευθυνότητας πρέπει να αποδοθεί στους παραγωγούς·  ότι ο κανονισμός (ΕΟΚ) αριθ. 1521/88 της Επιτροπής της 31ης Μαΐου 1988 για τον καθορισμό της συμπληρωματικής εισφοράς συνυπευθυνότητας σε ορισμένα κράτη μέλη (4) και ο κανονισμός (ΕΟΚ) αριθ. 1914/88 της Επιτροπής της 30ής Ιουνίου 1988 περί συντηρητικών μέτρων στον τομέα των σιτηρών (5) καθόριζαν τη συμπληρωματική εισφορά συνυπευθυνότητας σε επίπεδο διαφορετικό για την Ισπανία· ότι πρέπει αυτό να ληφθεί υπόψη όσον αφορά το ποσό που πρέπει να αποδοθεί·  ότι, σύμφωνα με τον κανονισμό (ΕΟΚ) αριθ. 2227/88, το συνολικό ποσό της ενισχύσεως υπέρ των μικρών παραγωγών έχει μειωθεί, συναρτήσει του μέρους της αποδιδομένης εισφοράς συνυπευθυνότητας· ότι το αποτέλεσμα αυτό πρέπει να επιτευχθεί εφαρμόζοντας ένα συντελεστή με τον οποίο πολλαπλασιάζονται τα ποσά αυτά στα κράτη μέλη·  ότι, προς το συμφέρον των παραγωγών και λαμβάνοντας υπόψη τις διοικητικές απαιτήσεις, πρέπει να εφαρμοσθεί η οριστική συμπληρωματική εισφορά συνυπευθυνότητας από την 1η Ιανουαρίου 1989·  ότι η Επιτροπή Διαχείρισης Σιτηρών δεν διατύπωσε γνώμη στην προθεσμία που έθεσε ο πρόεδρός της,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Για την περίοδο 1988/89:  - η συμπληρωματική εισφορά συνυπευθυνότητας που αναφέρεται στο άρθρο 4β του κανονισμού (ΕΟΚ) αριθ. 2727/75 καθορίζεται σε 2,87 Ecu ανά τόνο,  - η διαφορά που προβλέπεται στο άρθρο 3 παράγραφος 1 του κανονισμού (ΕΟΚ) αριθ. 1432/88 της Επιτροπής (6) καθορίζεται σε 2,51 Ecu ανά τόνο. Εντούτοις, όσον αφορά την είσπραξη της συμπληρωματικής εισφοράς συνυπευθυνότητας στην Ισπανία κατ' εφαρμογή των κανονισμών (ΕΟΚ) αριθ. 1521/88 και (ΕΟΚ) αριθ. 1914/88, η διαφορά που πρέπει να αποδοθεί ισούται με 2,45 Ecu ανά τόνο.  Άρθρο 2  Τα ποσά που αναφέρονται στο άρθρο 1 παράγραφος 2 και στο άρθρο 4 δεύτερη περίπτωση του κανονισμού (ΕΟΚ) αριθ. 2389/88 της Επιτροπής (7) πολλαπλασιάζονται με το συντελεστή 0,76673.  Άρθρο 3  Ο κανονισμός (ΕΟΚ) αριθ. 2388/88 (8) της Επιτροπής καταργείται.  Άρθρο 4  Ο παρών κανονισμός αρχίζει να ισχύει την 1η Ιανουαρίου 1989.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 12 Δεκεμβρίου 1988.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 281 της 1. 11. 1975, σ. 1.  (2) ΕΕ αριθ. L 197 της 26. 7. 1988, σ. 16.  (3) ΕΕ αριθ. L 197 της 26. 7. 1988, σ. 26.  (4) ΕΕ αριθ. L 135 της 1. 6. 1988, σ. 66.  (5) ΕΕ αριθ. L 168 της 1. 7. 1988, σ. 119.  (6) ΕΕ αριθ. L 131 της 27. 5. 1988, σ. 37.  (7) ΕΕ αριθ. L 205 της 30. 7. 1988, σ. 72.  (8) ΕΕ αριθ. L 205 της 30. 7. 1988, σ. 71.